مقدونیه جمهورباشقانی گیورگه ایوانوو، مقدونیه تورکلرینین میلی بایرامی اولاراق هر ایل ۲۱ دسامبردا قوتلانان تورکجه ائگیتیم بایرامی دولاییسییلا مختلیف شهرلردن گلن چوخ ساییدا تورک اؤیرتمن و اؤیرنجینی قبول ائتدی.
ایوانوو، "ویللا وودنو" جمهورباشقانی ایقامتگاهین‌دا گئرچکلشن قبول‌دا، مقدونیه تورکلرینین تورکجه ائگیتیم بایرامینی قوتلادی.
مقدونیه‌ده ایلک تورکجه ائگیتیمین ۲۱ دسامبر ۱۹۴۴ده باشلادیغینی بیلدیره‌ن ایوانوو، بئله‌لیکله، اؤلکه‌ده‌کی بوتون وطنداشلارا برابر شرطلر تامین ائدیلدیگینی سؤیله‌دی.
مصطفی کمال آتاتورکون "حیات‌دا ان حقیقی مرشد علم‌دیر" سؤزلرینی خاطیرلادان ایوانوو،
"بو گونو، عمرونو ائگیتیمه حصر ائتمیش، گئجه گوندوز دئمه‌دن، دینجلمه‌دن اؤلکه‌نین گله‌جیینی شکیللندیرمکله وظیفه‌لی گنج نسیللرله چالیشان اؤیرتمن و ائگیتیم‌چیلرله قوتلاما قراری وئردیک" دئیه دانیشدی.
ایوانوو، مستقیل‌لیگی بویونجا اؤلکه‌سینین دوستو اولان تورکیه‌نین مقدونیه‌نی هر زامان دستکلدیگینی ایفاده ائد‌رک بونلاری قید ائتدی:
"باغیمسیزلیغیمیزین شفقینده، تانینماما، یالنیز بوراخیلما و تحریملره قدر جدی چتین‌لیکلرله قارشیلاشدیق. آنجاق خالقین دا دئدیگی کیمی، دوست چتین زامان‌دا بللی اولور. تورکیه، مقدونیه‌نین ثابت دستک‌چی‌سی و دوستو اولدوغونو، ایلک اؤنجه مستقیللیگینی تانییاراق داها سونرا دا آوروپا-آتلانتیک یولون‌دا فعال دستگی ایله گؤستردی".
